CELEX: C2005/205/44
Language: da
Date: 2005-08-20 00:00:00
Title: Sag T-214/05: Sag anlagt den 27. maj 2005 af Hippocrate Vounakis mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/23
            
         Sag anlagt den 27. maj 2005 af Hippocrate Vounakis mod Kommissionen for De Europæiske Fællesskaber
   (Sag T-214/05)
   (2005/C 205/44)
   Processprog: fransk
   Ved De Europæiske Fællesskabers Ret i Første Instans er der den 27. maj 2005 anlagt sag mod Kommissionen for De Europæiske Fællesskaber af Hippocrate Vounakis, Wezembeek-Oppem (Belgien), ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse om udfærdigelse af sagsøgerens karriereudviklingsrapport for 2003.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har i denne sag nedlagt påstand om annullation af hans karriereudviklingsrapport for 2003. Han har til støtte for søgsmålet anført, at den anfægtede karriereudviklingsrapport tilsidesætter vedtægtens artikel 43, de almindelige gennemførelsesbestemmelser hertil samt begrundelsespligten, og er en følge af, at der er anlagt et åbenbart urigtigt skøn. Sagsøgeren har herved gjort gældende, at der angiveligt er adskillige uoverensstemmelser mellem på den ene side de points, han har fået tildelt, og på den anden side de respektive bemærkninger.